|Ahmed|
190
تاريخ التسجيل : 08/09/2011
|موضوع: اريد احجي بصراحة الخميس 8 سبتمبر 2011 - 7:08|| |
أرد احجي بصراحه والصدكـ محبوب
تعوف احبابك وترحل بلا مرسى
نسيت ولو زعل مر بيك بلسان
بحجايه اذكــرك تضحـك وتــنـسى
ارجع احنه ربعك واخوتك دوم
شد ضماد جرحك كافي لاتقسه
الي وياك جلسه وبيك اشد حزام
بدونك والحقيقه تخرب الجلسه
اشوفنك عرس وافراح لوطبيت
يا فرحة حبيب ويضحك بعرسه
يا فلاح تزرع خير هاي الكاع
والفلاح يفرح من يشب غــرسه
تروح انت انتكاسه اتصيبني بلياك
ماظن تبــتعد وتعـــوفـني بنــكسه
اختك واحتميت بشخصك المهيوب
من تغيب شخصي يا هو اليحرسه
يا شيلة الراس البيك اشدّ الراس
يا حلكـَ القصيده الما شلع ضرسه
يا نبع الأخوه وطيب هاي الكـَاع
وابداعك اريده ويستمر نفـــسـه